open-index/open-wikipedia-markdown huggingface dataset:
Ιντιανάπολις Τζετς

Οι **Ιντιανάπολις Τζετς** (αγγλικά: *Indianapolis Jets*) ήταν ομάδα καλαθοσφαίρισης του Basketball Association of America (πρόδρομος του σημερινού NBA). Ο σύλλογος είχε έδρα την Ιντιανάπολις της Ιντιάνα και χρησιμοποίησε ως γήπεδο το Butler Fieldhouse.

## Ιστορία
Το 1931, ο Φρανκ Κάουτσκι, ένας παντοπώλης στην Ιντιανάπολις, δημιούργησε μια επαγγελματική ομάδα μπάσκετ και την ονόμασε Ιντιανάπολις Κάουτσκις. Η ομάδα έπαιξε για δύο σεζόν (1935–37) στο Midwest Basketball Conference και το 1937 έγινε ένα από τα αρχικά μέλη του νεοσύστατου National Basketball League (NBL).

Η σεζόν 1946-47 ήταν η καλύτερη για τον σύλλογο, καθώς πήρε τις περισσότερες νίκες (27) στο πρωτάθλημα και κέρδισε το World Professional Basketball Tournament. Σημαντικότερος παίκτης εκείνη τη χρονιά ήταν ο σέντερ Άρνι Ρίσεν.

Την αγωνιστική περίοδο 1948-49, η ομάδα άλλαξε το όνομά της σε Ιντιανάπολις Τζετς και εντάχθηκε στο πρωτάθλημα του BAA μαζί με άλλους τρεις συλλόγους από το NBL (Μινεάπολις Λέικερς, Ρότσεστερ Ρόγιαλς και Φορτ Γουέιν Πίστονς). Η σεζόν όμως δεν πήγε καλά και οι Τζετς τερμάτισαν στην τελευταία θέση της Δυτικής κατηγορίας με 18 νίκες και 42 ήττες.

Η ομάδα διαλύθηκε μετά το τέλος της περιόδου και έτσι δεν έλαβε μέρος στην εναρκτήρια σεζόν του NBA, αμέσως μετά τη συγχώνευση BAA και NBL. Για τη σεζόν 1949-50, δημιουργήθηκε ένας νέος σύλλογος στην Ιντιανάπολις με την ονομασία Ιντιανάπολις Ολύμπιανς.

## Αποτελέσματα ανά περίοδο

## Σημαντικά πρόσωπα
;Προπονητές
* Μπρους Χέιλ

;Παίκτες
* Άρνι Ρίσεν
* Τζον Γούντεν
* Τσαρλς Μέρφι
* Μπραντς ΜακΚράκεν

## Παραπομπές

Κατηγορία:Ανενεργές ομάδες του NBA
Κατηγορία:Ομάδες του BAA
Κατηγορία:Ιδρύσεις αθλητικών συλλόγων το 1931
Κατηγορία:Ιδρύσεις ομάδων καλαθοσφαίρισης το 1931
Ινγκβαεονικές γλώσσες

Οι Ινγκβαεονικές γλώσσες είναι μία ομάδα Γερμανικών γλωσσών, η οποία αποτελείται από τις Αγγλικές και Φριζικές γλώσσες καθώς και από τα Κάτω Γερμανικά.

## Χαρακτηριστικά
Όλες οι Ινγκβαεονικές γλώσσες έχουν τα εξής κοινά χαρακτηριστικά:

* Αλλαγές φωνηέντων και συμφώνων εξαιτίας του Ινγκβαονικού ρινικού σπειροειδή νόμου (π.χ. Αρχαία Αγγλικά: *ūs* ενώ Αρχαία Γερμανικά: *uns*).
* Απώλεια αυτοπαθητικών αντωνυμιών στο τρίτο πρόσωπο.
* Η ανάπτυξη της κατάληξης **-ōs* για την δημιουργία πληθυντικών συγκεκριμένων ουσιαστικών.
* Η απώλεια διαφορετικών ρηματικών καταλήξεων πληθυντικού, όπου οι 3 αρχικές μορφές συγχωνεύονται σε μία (π.χ. οι μορφές **habjum* "έχουμε" και **habēþ* "έχετε" γίνονται **habją̄þ* "έχουν").
* Η περετέρω ανάπτυξη των λέξεων (π.χ. το *newun* "εννιά" γίνεται *nigun).*
* Ο αλλαγή της κατάληξης *-ōn* των ρημάτων 2ης τάξης με την κατάληξη *-ōjan:* (π.χ. το *makōn* "φτιάχνω" γίνεται *makōjan*).
* Η διάλυση της 3ης τάξης των ρημάτων που αφήνει μόνο 4 ρήματα (*sagjan "λέω", *hugjan "σκέφτομαι", *habjan "έχω", *libjan "ζω").

μικρογραφία|Με το κόκκινο σημαδεύονται οι Ινγκβαεονικές γλώσσες

## Πηγές

Κατηγορία:Γλώσσες
Άντερσον Πάκερς

Οι **Άντερσον Πάκερς** (αγγλικά: *Anderson Packers*) ήταν ομάδα καλαθοσφαίρισης του NBA. Ο σύλλογος είχε έδρα το Άντερσον της Ιντιάνα και χρησιμοποίησε ως γήπεδο το Anderson High School Wigwam.

## Ιστορία
Τα δύο αδέρφια, Άικ και Τζον Ντάφι, ήταν ιδρυτές της εταιρείας συσκευασμένων κρεάτων Duffey's Incorporated, η οποία είχε αγοράσει την Hughes-Curry Packing Co. με έδρα την πόλη Άντερσον το 1946. Την ίδια χρονιά, οι Ντάφι αποφασίζουν να δημιουργήσουν τους Άντερσον Πάκερς στην πόλη. Ο Τζον ανέλαβε πρόεδρος του συλλόγου και ο Άικ τις θέσεις του γραμματέα και του ταμία. Τρία χρόνια αργότερα, τα αδέρφια πούλησαν κερδοφόρα το εργοστάσιο στο Άντερσον, αλλά διατήρησαν την κυριότητα της ομάδας μέχρι το τέλος.

Οι Πάκερς αγωνίστηκαν αρχικά στο πρωτάθλημα του NBL από το 1946 έως το 1949. Την τελευταία σεζόν μάλιστα, έκαναν μία εξαιρετική πορεία και κατέκτησαν τον τίτλο.

Αμέσως μετά τη συνένωση με το BAA, έξι ομάδες -μεταξύ των οποίων και οι Πάκερς- μετακινήθηκαν από το NBL και έλαβαν μέρος στο νεοσύστατο πρωτάθλημα του NBA. Στην εναρκτήρια σεζόν, οι Πάκερς έκαναν μία ακόμα εντυπωσιακή πορεία, κερδίζοντας αρχικά στους τελικούς της κατηγορίας τους Ιντιανάπολις Ολύμπιανς και χάνοντας στη συνέχεια στα ημιτελικά της διοργάνωσης από τους μετέπειτα πρωταθλητές Μινεάπολις Λέικερς.

Παρ'όλα αυτά, η ομάδα αποσύρθηκε από το NBA στις 11 Απριλίου 1950 και μετακόμισε για τη σεζόν 1950-51 στο National Professional Basketball League (NPBL). Μετά το τέλος της περιόδου, το εν λόγω πρωτάθλημα διαλύθηκε, ενώ την ίδια τύχη είχε τελικά και ο σύλλογος.

## Αποτελέσματα ανά περίοδο

## Παραπομπές

## Εξωτερικοί σύνδεσμοι
*Ιστορία και εικόνες των Άντερσον Πάκερς
*Η κληρονομιά των Άντερσον Πάκερς

Κατηγορία:Ανενεργές ομάδες του NBA
Κατηγορία:Ιδρύσεις αθλητικών συλλόγων το 1946
Κατηγορία:Ιδρύσεις ομάδων καλαθοσφαίρισης το 1946
Ιντιανάπολις Ολύμπιανς

Οι **Ιντιανάπολις Ολύμπιανς** (αγγλικά: *Indianapolis Olympians*) ήταν ομάδα καλαθοσφαίρισης του NBA. Ο σύλλογος είχε έδρα την Ιντιανάπολις της Ιντιάνα και χρησιμοποίησε ως γήπεδο το Butler Fieldhouse.

## Ιστορία
Οι Ιντιανάπολις Ολύμπιανς ιδρύθηκαν το 1949 ως αντικαταστάτες των Ιντιανάπολις Τζετς. Η ομάδα βασίστηκε στους Άλεξ Γκρόζα και Ραλφ Μπερντ, οι οποίοι προέρχονταν από το πανεπιστήμιο του Κεντάκι και ήταν βασικοί συντελεστές για τις Ηνωμένες Πολιτείες στην κατάκτηση του χρυσού μεταλλίου στους Ολυμπιακούς Αγώνες του 1948. Μαζί τους, οι Ουάλας Τζόουνς και Κλιφ Μπάρκερ (επίσης χρυσοί ολυμπιονίκες), καθώς και ο Τζο Χόλαντ.

Η ομάδα έχει μείνει ιδιαίτερα γνωστή έως σήμερα καθώς κατέχει το ρεκόρ για τον μεγαλύτερο σε διάρκεια αγώνα στην ιστορία του ΝΒΑ. Πρόκειται για το παιχνίδι ενάντια στους Ρότσεστερ Ρόγιαλς, που πραγματοποιήθηκε στις 6 Ιανουαρίου 1951. Χρειάστηκαν έξι παρατάσεις και συνολικά 78 λεπτά παιχνιδιού για να κερδίσουν οι Ολύμπιανς με 75-73. 

Μετά το τέλος της σεζόν 1950-51, οι Γκρόζα και Μπερντ αποβλήθηκαν δια παντός από το ΝΒΑ, καθώς παραδέχτηκαν ότι έστησαν αγώνες κατά τη διάρκεια της σταδιοδρομίας τους στο πανεπιστήμιο. 

Τελευταία σεζόν για τους Ολύμπιανς ήταν το 1952-53, όταν ολοκλήρωσαν την κανονική περίοδο με 28 νίκες και 43 ήττες. Συνολικά, σε τέσσερις σεζόν στο NBA, είχαν 132 νίκες και 137 ήττες. 

Η ομάδα διαλύθηκε αμέσως μετά, αφήνοντας την Ιντιανάπολις χωρίς ομάδα στο κορυφαίο πρωτάθλημα μέχρι το 1976, όταν οι Ιντιάνα Πέισερς έγιναν ένας από τους τέσσερις συλλόγους που μετακινήθηκαν από την ABA κατά τη συγχώνευσή της με το NBA. 

## Αποτελέσματα ανά περίοδο

## Σημαντικά πρόσωπα
;Προπονητές
* Κλιφ Μπάρκερ (1949-50)
* Γουόλι Τζόουνς (1951)
* Χερμ Σέφερ (1951-53)

;Παίκτες
* Ραλφ Μπερντ
* Άλεξ Γκρόζα
* Ουάλας Τζόουνς
* Πολ Γουόλθερ
* Κλέγκι Χέρμσεν

## Παραπομπές

## Εξωτερικοί σύνδεσμοι
*Ιντιανάπολις Ολύμπιανς στο Basketball-Reference.com
*Ιστορία των Ιντιανάπολις Ολύμπιανς στο NBA Hoops Online

Κατηγορία:Ανενεργές ομάδες του NBA
Κατηγορία:Ιδρύσεις αθλητικών συλλόγων το 1949
Κατηγορία:Ιδρύσεις ομάδων καλαθοσφαίρισης το 1949
Αλφειός Ηλείας

Ο **Αλφειός** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 15 μέτρα.

## Γεωγραφία - Ιστορία
Ο Αλφειός  βρίσκεται σε απόσταση 8 χλμ. Α.-ΝΑ. του Πύργου, ανάμεσα στην ΕΟ Πύργου - Κυπαρισσίας και την ΕΟ Πύργου - Ολυμπίας. Είναι κτισμένος βόρεια του Αλφειού και στο ύψος της παλιάς σιδηροδρομικής γέφυρας του ποταμού. Γειτονεύει δυτικά με την Κάτω Βαρβάσαινα και βορειοανατολικά με την Σαλμώνη. Ως ξεχωριστός οικισμός αναφέρεται επίσημα το 1928 να προσαρτάται στην τότε κοινότητα Σαλμώνης. Σύμφωνα με το Σχέδιο Καλλικράτης μαζί με τη Σαλμώνη αποτελούν την τοπική κοινότητα Σαλμώνης που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 31 κατοίκους.
## Πληθυσμός

## Εξωτερικοί σύνδεσμοι
* Σιδηροδρομική γέφυρα Αλφειού: Ζωντανό μνημείο της ιστορίας από τον ιστότοπο https://www.ilialive.gr/

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
NBA 1952-53

H **αγωνιστική περίοδος 1952-53** ήταν η έβδομη στην ιστορία του NBA. Στο πρωτάθλημα έλαβαν μέρος 10 ομάδες και έδωσαν 70 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μινεάπολις Λέικερς επικράτησαν των Νιου Γιορκ Νικς με 4-1 νίκες στους τελικούς και κατέκτησαν τον τίτλο.

## Αξιοσημείωτα γεγονότα
* Ο Μαρκ Γουόρκμαν του πανεπιστημίου της Δυτικής Βιρτζίνια επιλέχθηκε στο νούμερο 1 του Ντραφτ από τους Μιλγουόκι Χοκς. Οι Μινεάπολις Λέικερς επέλεξαν τον Κλάιντ Λοβέλετ στο νούμερο 9.
* Κατά τη διάρκεια της σεζόν, οι Μπάλτιμορ Μπούλετς έχασαν συνολικά δέκα παιχνίδια στην παράταση, κάτι που συνέβη ξανά μόνο τη σεζόν 2000-01 από τους Λος Άντζελες Κλίπερς, αλλά σε μεγαλύτερο αριθμό αγώνων.
* Για πρώτη φορά στην ιστορία του NBA, οι νικητές των δύο κατηγοριών (Μινεάπολις Λέικερς στη Δύση και Νιου Γιορκ Νικς στην Ανατολή) συναντήθηκαν στους τελικούς του πρωταθλήματος.
* Το All-Star Game της σεζόν έλαβε χώρα την Τρίτη 13 Ιανουαρίου 1953 στο Φορτ Γουέιν της Ιντιάνα. Μπροστά σε 10.322 θεατές, η Δύση νίκησε την Ανατολή με 79-75. Ο Τζορτζ Μάικαν των Μινεάπολις Λέικερς έλαβε το βραβείο του πολυτιμότερου παίκτη.
* Για πρώτη φορά δόθηκε βραβείο για τον rookie της χρονιάς. Πρώτος νικητής ήταν ο Ντον Μέινικ των Φορτ Γουέιν Πίστονς.
* Αυτή θα ήταν η τελευταία παρουσία των Ιντιανάπολις Ολύμπιανς στο NBA, αφού η ομάδα διαλύθηκε μετά το τέλος της σεζόν.

## Κανονική περίοδος
### Βαθμολογίες

;Δυτική κατηγορία

;Ανατολική κατηγορία

### Κορυφαίοι στατιστικών

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

### Βραβεύσεις
* **[[Βραβείο rookie της χρονιάς στο NBA|Rookie της χρονιάς]]:** Ντον Μέινικ (Φορτ Γουέιν Πίστονς)

* **Καλύτερη πεντάδα**
** Τζορτζ Μάικαν (Μινεάπολις Λέικερς)
** Νιλ Τζόνστον (Φιλαδέλφεια Ουόριορς)
** Μπομπ Κούζι (Μπόστον Σέλτικς)
** Εντ Μακόλεϊ (Μπόστον Σέλτικς)
** Ντολφ Σέις (Σίρακιουζ Νάσιοναλς)

* **2η καλύτερη πεντάδα**
** Μπομπ Ντέιβις (Ρότσεστερ Ρόγιαλς)
** Βερν Μίκελσεν (Μινεάπολις Λέικερς)
** Άντι Φίλιπ (Φιλαδέλφεια Ουόριορς)
** Μπιλ Σάρμαν (Μπόστον Σέλτικς)
** Μπόμπι Γουάνζερ (Ρότσεστερ Ρόγιαλς)

## Πλέι-οφ

## Παραπομπές

## Εξωτερικοί σύνδεσμοι
*Αγωνιστική περίοδος 1952-53 στο NBA.com
*Περίληψη αγωνιστικής περιόδου 1952-53  στο Basketball-Reference.com
Ελισάβετ Σμιθ-Στάνλεϊ του Ντέρμπι

Η **Ελίζαμπεθ Σμιθ-Στάνλεϋ του Ντέρμπυ** (*Elizabeth Smith-Stanley of Derby*) γεννημένη ως Ελίζαμπεθ Χάμιλτον (*Elizabeth Hamilton*, 26 Ιανουαρίου 1753 - 14 Μαρτίου 1797) ήταν Βρετανίδα ευγενής.

Γεννήθηκε στις 26 Ιανουαρίου 1753 στο Παλάτι Χόλυρουντ του Εδιμβούργου, και ήταν κόρη του Τζέημς Χάμιλτον, 6ου Δούκα του Χάμιλτον, και της Ελίζαμπεθ Γκάννινγκ, 1ης Βαρόνης Χάμιλτον του Χάμελντον.

Στις 23 Ιουνίου 1774 παντρεύτηκε τον Έντουαρντ Σμιθ-Στάνλεϋ, 12ο Κόμη του Ντέρμπυ, στο Λονδίνο. Μαζί απέκτησαν τρία παιδιά:
*τον Έντουαρντ Σμιθ-Στάνλεϋ, 13ο Κόμη του Ντέρμπυ (1775-1851), παντρεύτηκε την Σάρλοτ Μάργκαρετ Χόρνμπυ. Απέκτησαν 7 παιδιά.
*την Λαίδη Σάρλοτ (1776-1805), παντρεύτηκε τον Έντμουντ Χόρνμπυ. Δεν απέκτησαν παιδιά.
*την Λαίδη Ελίζαμπεθ Ενριέττα (1778-1857), παντρεύτηκε τον Τόμας Κόουλ. Απέκτησαν 2 παιδιά.

Πέθανε από φυματίωση στις 14 Μαρτίου 1797 στο Λονδίνο σε ηλικία 44 ετών. 

## Τίτλοι
*1753 – 1774: Λαίδη Ελίζαμπεθ Χάμιλτον
*1774 – 1776: Λαίδη Ελίζαμπεθ Σμιθ-Στάνλεϋ
*1776 – 1797: Ελίζαμπεθ Σμιθ-Στάνλεϋ, Κόμισσα του Ντέρμπυ

## Παραπομπές


*
*
*
*
*
*
*
*

Κατηγορία:Βρετανοί ευγενείς
Κατηγορία:Αγγλίδες κόμισσες
Σαλμώνη Ηλείας

*Για συνώνυμο οικισμό στην Ελλάδα δείτε το λήμμα: [[Σαλμώνη Ροδόπης]]*

Η **Σαλμώνη** είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 52 μέτρα.

## Γεωγραφικά στοιχεία
Η Σαλμώνη βρίσκεται σε απόσταση 9 χιλιομέτρων ανατολικά του Πύργου, ανάμεσα στην ΕΟ Πύργου - Ολυμπίας και τον Αλφειό ποταμό. Είναι κτισμένη μέσα στο λεκανοπέδιο του ποταμού και οι κάτοικοί της ασχολούνται με την καλλιέργεια κυρίως πορτοκαλιών και ελιών.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Ιστορία
Η αρχαία Σαλμώνη αναφέρεται ως μία από τις οκτώ επίσημες πόλεις της αρχαίας Πισάτιδας, η οποία, σύμφωνα με τη μυθολογία, ιδρύθηκε από τον Σαλμωνέα (Σαλμωνεύς) που μετανάστευσε στην Ήλιδα από τη Θεσσαλία. Σύμφωνα με τον Ευρυπίδη η πόλη βρισκόταν *«επ΄Αλφειού ροαίς»*, ενώ πιθανολογείται ότι ερείπιά της σώζονται νοτιοδυτικά του σημερινού χωριού, στο λόφο δεξιά της όχθης του Αλφειού, αριστερά της σιδηροδρομικής γραμμής που οδηγεί από Πύργο προς Αρχαία Ολυμπία. 

Επί τουρκοκρατίας ονομαζόταν *Κούκουρα* από το όνομα του Τούρκου διοικητή Κούκουρ Αγά. Έτσι αναφέρεται επίσημα το 1835, μετά την Επανάσταση του 1821, να προσαρτάται στο δήμο Λετρίνων. Το 1912 με το  ΦΕΚ 256Α - 28/08/1912 ορίστηκε έδρα της τότε νεοϊδρυθείσας κοινότητας. Μετονομάστηκε σε Σαλμώνη το 1915 με το ΦΕΚ 143Α - 17/04/1915. Σύμφωνα με το Σχέδιο Καλλικράτης μαζί με τον Αλφειό αποτελούν την τοπική κοινότητα Σαλμώνης που υπάγεται στη δημοτική ενότητα Πύργου του Δήμου Πύργου.

## Εξωτερικοί σύνδεσμοι
* Η Αρχαία Σαλμώνη από τον ιστότοπο https://romesi.gr/
* Η Σαλμώνη από ψηλά στο https://www.youtube.com/

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Αμέλια Ουόρνερ

Η **Αμέλια Ουόρνερ** (γεν. στις 4 Ιουνίου 1982 στο Λίβερπουλ της Αγγλίας ως Αμέλια Κάθριν Μπένετ) είναι Βρετανίδα ηθοποιός. Ως μουσικός, είναι γνωστή με το ψευδώνυμο **Slow Moving Millie**.

## Ζωή
Είναι το μόνο παιδί των ηθοποιών Ανέτ Έκμπλομ και Άλουν Λιούις. Όταν οι γονείς της χώρισαν, η Ουόρνερ μετακόμισε με τη μητέρα της στο Λονδίνο. Φοίτησε στη Βασιλική Μασονική Σχολή Θηλέων (Royal Masonic School for Girls). Το 1998 ξεκίνησε να φοιτά στο Κολλέγιο Καλών Τεχνών στο Λονδίνο. Σπούδασε ιστορία τεχνών στο Κολέγιο Γκόλντσμιθς στο Λονδίνο. 

Το 2000 εμφανίστηκε σε μια τηλεοπτική προσαρμογή του βιβλίου Lorna Doone από το BBC. Έχει παίξει σε διάφορους υποστηρικτικούς ρόλους για ταινίες. 

Από τον Ιούλιο έως τον Νοέμβριο του 2001 ήταν παντρεμένη με τον ηθοποιό Κόλιν Φάρελ. Είναι παντρεμένη με τον βορειοϊρλανδό ηθοποιό Τζέιμι Ντόρναν από τον Απρίλιο του 2013. Στα τέλη Νοεμβρίου 2013 απέκτησαν το πρώτο τους παιδί, ένα κορίτσι. Τον Μάρτιο του 2016 απέκτησαν το δεύτερο παιδί τους, επίσης κορίτσι, ενώ αργότερα απέκτησαν άλλη μια κόρη.  

## Φιλμογραφία (επιλογή)

* 1999: Mansfield Park 
* 2000: Τηλεοπτική προσαρμογή του Lorna Doone από το BBC 
* 2000: Quills 
* 2002: Nine Lives 
* 2004: Love's Brother 
* 2005: Winter Passing 
* 2005: Æon Flux 
* 2006: Stoned 
* 2007: Gone 
* 2007: The Seeker: The Dark Is Rising 
* 2008: The Echo 

## Δισκογραφία (ως Slow Moving Millie)
**Άλμπουμ** 

* 2011: *Renditions*

**Σινγκλ** 

* 2011: *Please, Please, Please, Let Me Get What I Want*

## Παραπομπές


Κατηγορία:Βρετανοί μουσικοί
Καμπεονάτο Μινέιρο

**Το Καμπεονάτο Μινέιρο** είναι το πολιτειακό πρωτάθλημα ποδοσφαίρο της πολιτείας Μίνας Ζεράις και διοργανώνεται από την τοπική ποδοσφαιρική ομοσπονδία FMF (Federação Mineira de Futebol). 

Η ιστορία του Καμπεονάτο Μινέιρο μπορεί να διαιρεθεί σε δυο τμήματα. Το ένα είναι η περίοδος πριν την κατασκευή του γηπέδου Μινειράο το 1965, ενώ η δεύτερη, η περίοδος έπειτα από την ανέγερση του γηπέδου. Κατά την πρώτη περίοδο, οι δυο ομάδες που μονομαχούσαν για τον τίτλο ήταν η Αμέρικα και η Ατλέτικο. Κατά την δεύτερη περίοδο, μια άλλη ομάδα άρχισε να κυριαρχεί και αυτή ήταν η Κρουζέιρο. Η ομάδα με τις περισσότερες κατακτήσεις είναι η Ατλέτικο με 49 τίτλους ενώ η Κρουζέιρο είναι η ομάδα με τις περισσότερες κατακτήσεις από το 1965 και μετά, έχοντας 27 τίτλους.

## Πρωταθλητές

## Τίτλοι ανά σύλλογο

## Ρεκόρ συνεχόμενων πρωταθλημάτων
**Δέκα** 
* 22x22εσ|600px ACFT HEX-008000 on White background Αμέρικα  (1916-25)

**Έξι**
* 23x23εσ|600px Nero e Bianco Strisce con CAM Ατλέτικο (1978-83)

**Πέντε**
* 23x23εσ|600px Nero e Bianco Strisce con CAM Ατλέτικο (1952-56), (2020-2024)
* 23x23εσ|Cruzeiro EC Κρουζέιρο (1965-69)

**Τέσσερα**
* Βίλα Νόβα (1932-35)
* 23x23εσ|Cruzeiro EC Κρουζέιρο (1972-75)

**Τρία**
* 23x23εσ|Cruzeiro EC Κρουζέιρο (1943-45), (1959-61), (1996-98)

**Δύο **
* 23x23εσ|600px Nero e Bianco Strisce con CAM Ατλέτικο (1926-27), (1931-32), (1938-39), (1941-42), (1946-47), (1949-50), (1962-63), (1985-86), (1988-89), (1999-00), (2012-13)
* 23x23εσ|Cruzeiro EC Κρουζέιρο (2003-04), (2008-09), (2018-19)

## Εξωτερικοί σύνδεσμοι

* FMF Official Website
* Campeões do Futebol

Κατηγορία:Ποδοσφαιρικές διοργανώσεις Βραζιλίας
__ΜΕΠΠ__
Κατάλογος προέδρων του Λιβάνου

Ακολουθεί **κατάλογος με τους [[Πρόεδρος του Λιβάνου|προέδρους του Λιβάνου]]** από το 1926 (οπότε συστάθηκε η θέση) ως σήμερα.
Ο Πρόεδρος αποτελεί πρόσωπο με σημαντικές αρμοδιότητες με βάση το Σύνταγμα του Λιβάνου, στην πράξη όμως ο ρόλος του είναι εθιμοτυπικός.

## Εθνική Συμφωνία
Παρότι δεν καθορίζεται με συγκεκριμένο τρόπο στο σύνταγμα, ένα άγραφο μνημόνιο, γνωστό και ως  Εθνική Συμφωνία, συμφωνήθηκε το 1943 και είχε ως αποτέλεσμα ο κάτοχος του αξιώματος να είναι Μαρωνίτης Χριστιανός σε κάθε εκλογικό κύκλο από εκείνη την περίοδο. Η συμφωνία εκείνη παραβιάστηκε τρεις φορές, όταν υπηρέτησαν ως υπηρεσιακοί πρόεδροι τρεις Σουνίτες Μουσουλμάνοι, ο Σελίμ Χος το 1988, ο Φουάτ Σινιόρα το 2007 και ο Ταμάμ Σαλάμ το 2014.

## Κατάλογος

## Εν ζωή πρώην πρόεδροι

## Παραπομπές


*
Ντάνη Γιαννακοπούλου

Η **Ντάνη (Ιωάννα) Γιαννακοπούλου** (Αθήνα, 24 Μαΐου 1986) είναι Ελληνίδα ηθοποιός.

Είναι απόφοιτη της Δραματικής Σχολής Θεάτρου Τέχνης Καρόλου Κουν (2013) και του τμήματος ΜΜΕ του Πανεπιστημίου Αθηνών.

Για την ερμηνεία της στη παράσταση «Άγριος Σπόρος» πήρε το βραβείο γυναικείας ερμηνείας «Μαίρη Αρώνη» στην 35η απονομή Κορφιάτικων Βραβείων.

## Προσωπική ζωή
Στις 3 Ιουνίου 2022 παντρεύτηκε με πολιτικό γάμο τον σύντροφο της, Ορέστη. Στις 9 Μαΐου 2024 γέννησε το πρώτο τους παιδί, μια κόρη.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Καθεδρικός Ναός της Βαλένθιας

Ο **Μητροπολιτικός Καθεδρικός Ναός-Βασιλική της Κοίμησης της Θεοτόκου της Βαλένθια** (ισπανικά: *Iglesia Catedral-Basílica Metropolitana de la Asunción de Nuestra Señora de Valencia*), γνωστός και ως **Καθεδρικός Ναός της Παναγίας** ή **Καθεδρικός Ναός της Βαλένθια**, είναι μια Ρωμαιοκαθολική ενοριακή εκκλησία στη Βαλένθια της Ισπανίας.

Το χτίσιμο του Καθεδρικού Ναού αποφασίστηκε το 1238 από τον πρώτο επίσκοπο της Βαλένθιας μετά την *[[Ρεκονκίστα|Ανακατάκτηση]]*, Πέρε ντ΄ Αλμπαλάτ, και αφιερώθηκε στην Παναγία με εντολή του Βασιλιά Ιακώβου Α΄. Χτίστηκε πάνω από την τοποθεσία του πρώην βησιγοτθικού καθεδρικού ναού, ο οποίος είχε μετατραπεί από τους Μουσουλμάνους σε τζαμί. Ο Βαλενθιανός Γοτθικός ρυθμός είναι το κυρίαρχο αρχιτεκτονικό ύφος του καθεδρικού ναού, αν και περιέχει επίσης Ρωμανικά, Γαλλικά Γοτθικά, Αναγεννησιακά, Μπαρόκ και Νεοκλασικά στοιχεία.

Ο καθεδρικός ναός περιέχει πολυάριθμους πίνακες του 15ου αιώνα, μερικούς από τοπικούς καλλιτέχνες (όπως ο Χακομάρτ), άλλους από καλλιτέχνες της Ρώμης που απασχολήθηκαν από τον Βαλενθιανό Πάπα Αλέξανδρος ΣΤ΄. Ο Αλέξανδρος όταν ήταν καρδινάλιος ζήτησε την αναβάθμιση της Επισκοπής της Βαλένθιας σε Μητρόπολη, κάτι που εγκρίθηκε από τον Πάπα Ιννοκέντιο Η΄ το 1492.

## Κατασκευή
Το μεγαλύτερο μέρος του Καθεδρικού Ναού της Βαλένθιας χτίστηκε μεταξύ του 13ου και του 15ου αιώνα, σε ύφος κυρίως γοτθικό. Ωστόσο, η κατασκευή συνεχίστηκε και τους επόμενους αιώνες, με προσθήκη στοιχείων Ρωμανικού, Βαλενθιανού Γοτθικού, Αναγεννησιακού, Μπαρόκ και Νεοκλασικού ύφους.

Ανασκαφές στο Αρχαιολογικό Κέντρο της Αλμόινα έχουν φέρει στο φως τα ερείπια του αρχαίου βησιγοθικού καθεδρικού ναού, ο οποίος αργότερα μετατράπηκε σε τζαμί. Υπάρχουν αποδεικτικά στοιχεία ότι μερικές δεκαετίες μετά τη χριστιανική επανάκτηση της πόλης (1238), το τζαμί-καθεδρικός ναός παρέμεινε όρθιος με τις αραβικές επιγραφές στους τοίχους. Στις 22 Ιουνίου 1262, ο τότε επίσκοπος Αντρέου ντ΄ Αλμπαλάτ αποφάσισε να το κατεδαφίσει για να χτιστεί πάνω του ένας νέος καθεδρικός ναός, τον οποίο είχε σχεδιάσει ο αρχιτέκτονας Αρνάου Βιδάλ. Υποθετικά, το πρώην μουσουλμανικό τέμενος φέρεται να αντιστοιχεί με το σημερινό εγκάρσιο τμήμα του καθεδρικού ναού.

Για την κατασκευή του καθεδρικού ναού χρησιμοποιήθηκαν πέτρες από τα γειτονικά λατομεία του Μπουρχασότ και της Γοδέλα, αλλά και από άλλα πιο μακρινά λατομεία, όπως αυτά στο Μπενιδόρμ και τη Σάβια.

Μερικοί λόγοι για την απλοϊκή και «σοβαρή» κατασκευή του ναού της Βαλένθιας είναι ότι χτίστηκε σχετικά γρήγορα, για να σηματοδοτήσει τη χριστιανική επάνοδο έναντι των Μουσουλμάνων, ενώ δεν επρόκειτο για βασιλικό έργο, αλλά για μνημείο της τοπικής αστικής τάξης.

## Παραπομπές


Κατηγορία:Καθεδρικοί ναοί στην Ισπανία
Κατηγορία:Βαλένθια
Κατηγορία:Κτίρια και κατασκευές στην Κοινότητα της Βαλένθια
Κατηγορία:Εκκλησίες αφιερωμένες στην Κοίμηση της Θεοτόκου
Ανθόπυργος Ηλείας

Ο **Ανθόπυργος** είναι πεδινός οικισμός του Δήμου Πύργου, στην Περιφερειακή Ενότητα Ηλείας της Πελοποννήσου (Περιφέρεια Δυτικής Ελλάδας). Σύμφωνα με την απογραφή του 2011 έχει πληθυσμό 260 κατοίκων.

## Γενικά στοιχεία
Ο Ανθόπυργος είναι κτισμένος σε υψόμετρο 18 μέτρων και βρίσκεται δίπλα και βόρεια του Πύργου, από τον οποίο τον χωρίζει η Περιφερειακή Οδός Πύργου. Ακόμη γειτονεύει δυτικά με τη Συντριάδα και το Γενικό Νοσοκομείο Πύργου, ενώ εντός των ορίων του βρίσκεται το Πάρκο Κυκλοφοριακής Αγωγής Πύργου. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στο δήμο Πύργου της επαρχίας Ηλείας. Σύμφωνα με το Σχέδιο Καλλικράτης μαζί με τον Πύργο, τη Συντριάδα, τα Καβασιλάκια και το Τραγανό αποτελούν τη δημοτική κοινότητα Πύργου που υπάγεται στη ομώνυμη δημοτική ενότητα.

## Απογραφές πληθυσμού

## Εξωτερικοί σύνδεσμοι

* Επαναλειτουργεί το Πάρκο Κυκλοφοριακής Αγωγής του Δήμου Πύργου στον Ανθόπυργο

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Υπουργείο Κρατικής Ασφάλειας (Κίνα)

Το **Υπουργείο Κρατικής Ασφάλειας** (κινέζικα:  国家安全部, **Γκουοτζιά Ανκουάν Μπου**) είναι η πολιτική υπηρεσία ασφάλειας και πληροφοριών της Κίνας (ο κινεζικός Λαϊκός Απελευθερωτικός Στρατός έχει την δική του ξεχωριστή υπηρεσία πληροφοριών και ασφάλειας).

Δημιουργήθηκε τον Ιούλιο του 1983, ως αποτέλεσμα της συγχώνευσης του **Κεντρικού Τμήματος Ερευνών** (που ήταν η κυριότερη υπηρεσία πληροφοριών της Κίνας από το 1955 ως το 1983) και της Διεύθυνσης Αντικατασκοπείας του Υπουργείου Δημόσιας Ασφάλειας (το οποίο επιβλέπει τις αστυνομικές δυνάμεις). Δραστηριοποιείται τόσο στο εσωτερικό της Κίνας με την εξουδετέρωση αντιπάλων του Κομμουνιστικού Κόμματος, όσο και σε ξένες χώρες με την συλλογή πολιτικών, στρατιωτικών και οικονομικών πληροφοριών, με ιδιαίτερη έμφαση στην τεχνολογία.

Την εποχή του Ψυχρού Πολέμου, και κυρίως μετά την ρήξη στις σχέσεις ανάμεσα στην Μαοϊκή Κίνα και την Σοβιετική Ένωση το 1960-61, το Κεντρικό Τμήμα Ερευνών αναμείχθηκε ενεργά στην εκπαίδευση, χρηματοδότηση και εξοπλισμό πολλών εθνικοαπελευθερωτικών οργανώσεων και ανταρτικών κινημάτων σε Ασία, Αφρική και Λατινική Αμερική.

Μία πολύ σημαντική επιχείρηση της κινεζικής μυστικής υπηρεσίας στα πρώτα χρόνια του Ψυχρού Πολέμου είχε και «ελληνικό χρώμα», καθώς ο γνωστός Έλληνας δισεκατομμυριούχος εφοπλιστής Αριστοτέλης Ωνάσης συνεργάστηκε με τους κομμουνιστές του Μάο στο σπάσιμο του εμπάργκο που είχε επιβληθεί στην Κίνα από πολλές Δυτικές χώρες (μεταξύ των οποίων και οι ΗΠΑ). Τα πλοία του Ωνάση μετέφεραν κρυφά εμπορεύματα στα κινεζικά λιμάνια, βοηθώντας αποφασιστικά στο σπάσιμο του εμπάργκο.

## Παραπομπές


Κατηγορία:Υπηρεσίες ασφάλειας
Κατηγορία:Υπηρεσίες πληροφοριών
Μοντέλο (Ιταλία)

Το **Μοντέλο** (ιταλικά: *Mondello*) είναι ένα μικρό προάστιο της πόλης του Παλέρμο στην αυτόνομη περιφέρεια της Σικελίας. Τα βόρεια και νότια όρια του καθορίζονται από δύο ορεινούς όγκους, το Όρος Γκάλο και το Όρος Πελεγκρίνο. Η πόλη του Μοντέλο ήταν αρχικά ένα μικρό ελώδες ψαροχώρι, όμως από τα τέλη του 19ου αιώνα εξελίχθηκε σε σημαντικό τουριστικό προορισμό.

## Ιστορία
Μέχρι τις αρχές του 20ου αιώνα, το Μοντέλο ήταν μια ανθυγιεινή βαλτώδη περιοχή, που περικλειόταν από δύο ακρωτήρια: το Όρος Πελεγκρίνο, που περιγράφηκε από τον Γιόχαν Βόλφγκανγκ φον Γκαίτε ως «το πιο όμορφο ακρωτήριο στον κόσμο», και το Όρος Γκάλο. Το αρχαίο ψαροχώρι βρισκόταν στους πρόποδες του τελευταίου. Εκεί χρησιμοποιούνταν η τεχνική ψαρέματος θυννείου, που ήταν ιδιαίτερα διαδεδομένη κατά μήκος των δυτικών ακτών της Σικελίας.

Κάποια στιγμή, ένας Παλερμίτης ευγενής είχε την ιδέα να στραγγίξει τον βάλτο. Ο πρίγκιπας Φραντσέσκο Λάντζα ντι Σκαλέα, με τη βοήθεια μιας βελγικής κτηματομεσιτικής εταιρείας, δημιούργησε ένα εργοστάσιο για την αποστράγγιση του βαλτώδους νερού του χωριού. Οι νεοδιαμορφωμένες περιοχές, που προηγουμένως καταλάμβανε ο βάλτος, επεκτάθηκαν και εξελίχθηκαν σταδιακά από τον 18ο έως τον 20ο αιώνα.

Από το 1912 και μετά, το Μοντέλο έγινε έδρα της ανώτερης αστικής τάξης και της αριστοκρατίας. Η αριστοκρατία της πόλης ενθάρρυνε την κατασκευή διάφορων πολυτελών βιλών με καταπράσινους κήπους. Ο βασιλιάς Φερδινάνδος Α΄ των Δύο Σικελιών την χαρακτήρισε ως «μια γωνία του παράδεισου».

## Αξιοθέατα
Το Μοντέλο χαρακτηρίζεται από τον αμμώδη κόλπο του, που ενώνει τα δύο ακρωτήρια βόρεια και νότια της πόλης. Η λευκής άμμου ακτογραμμή που διαθέτει σήμερα έχει μήκος περίπου 1,5 χιλιόμετρα. Το Φυσικό Καταφύγιο του Ακρωτηρίου Γκάλο και το Καταφύγιο του Όρους Πελεγκρίνο βρίσκονται σε κοντινή απόσταση. Η περιοχή είναι γνωστή για την παραλία της και τις αρ νουβό βίλες της, που επικρατούν στην αρχιτεκτονική του τόπου, καθιστώντας τον ορόσημο στην ιστορία του διεθνούς μοντερνισμού.

## Παραπομπές

## Βιβλιογραφία
* P.Hardy, A. Bing, A. Blasi, C. Bonetto, K. Christiani, *Italy*, σελ. 759–60, Lonely Planet.
* W. Dello Russo, *Spiagge in Sicilia*, Sime Books.
* Michelin, M. Magni, M. Marca, *Sicilia*, σελ. 90, La Guida Verde 2013
* *Sicilia*, σελ. 39, Lonely Planet, EDT 2013

Κατηγορία:Αξιοθέατα στο Παλέρμο
Έλεν Σνάιντερ

Η **Έλεν Σνάιντερ** (*Helen Schneider*, 23 Δεκεμβρίου 1952) είναι αμερικανίδα τραγουδίστρια και ηθοποιός . 

Γεννήθηκε στο Μπρούκλιν. Γονείς της ήταν η Ντβόζα και ο Αβραάμ Σνάιντερ. Αφού σπούδασε κλασικό πιάνο, έφτιαξε μια μπλουζ μπάντα, περιόδευσε στη Νέα Αγγλία και συνεργάστηκε με διάφορους μουσικούς στη Νέα Υόρκη. 

Αφού εμφανίστηκε στη γερμανική τηλεόραση τον Ιανουάριο του '78 συνόδευσε τον Ούντο Λίντενμπεργκ στην περιοδεία του το 1980, και έγινε δημοφιλής, αποσπώντας και βραβείο καλύτερης γερμανίδας τραγουδίστριας το 1981 και βραβείο της Γερμανικής Ακαδημίας το 1982. 

## Βραβεύσεις
* 1981: χάλκινο Bravo Otto
* 1999: Großer Hersfeld-Preis στον ρόλο της Εβίτα
* 2006: DIVA-Award *στην κατηγορία World Award (Hall of Fame)*
* 2011: Großer Hersfeld-Preis *για το Sunset Boulevard*

## Παραπομπές


## Εξωτερικοί σύνδεσμοι

* helenschneider.com Επίσημη ιστοσελίδα
* 
* 
* Diskografie bei austriancharts.at
* Helen Schneider στο filmreference.com (αγγλικά)
* ''DAS! Musikerin Helen Schneider zu Gast'' 

Κατηγορία:Αμερικανοί
Κατηγορία:Ηθοποιοί μουσικού θεάτρου
Κατηγορία:Ηθοποιοί θεάτρου
Κατηγορία:Αμερικανοί μουσικοί
Ιτιά Ηλείας

Η **Ιτιά **είναι πεδινός οικισμός του Δήμου Πύργου στην Περιφερειακή Ενότητα Ηλείας της Πελοποννήσου. Σύμφωνα με την απογραφή του 2011 έχει πληθυσμό 97 κατοίκων.

## Γενικά στοιχεία
Η Ιτιά είναι κτισμένη σε υψόμετρο 17 μέτρων και βρίσκεται βορειοδυτικά του Πύργου, δίπλα στα Λασταίικα και τη Συντριάδα. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Λασταιίκων, έχοντας πληθυσμό 176 κατοίκων. Σύμφωνα με το Σχέδιο Καλλικράτης μαζί με τα Λασταίικα συγκροτεί την τοπική κοινότητα Λασταίικων που υπάγεται στη δημοτική ενότητα Πύργου του ομώνυμου Δήμου Πύργου.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Πύργου
Wozu sind Kriege da?

**Wozu sind Kriege da?** (μετ. *Γιατί οι πόλεμοι;*) είναι αντιπολεμικό τραγούδι σε στίχους και μουσική του Ούντο Λίντενμπεργκ. Για να το λανσάρει ανακάλυψε τον δεκάχρονο Πασκάλ Κράβετς. Και από την σκοπιά του παιδιού απευθύνει το ερώτημα στον Αμερικανό Πρόεδρο, «τι συμβαίνει;», και «γιατί αυτός ο εμπρησμός;»     

## Παραπομπές

Κατηγορία:Τραγούδια του 1981
Κατηγορία:Αντιπολεμικά τραγούδια
Κατηγορία:Πολιτικά τραγούδια
Άννα Ίννες-Κερ του Ρόξμπουργκ

Η **Άννα Ίννες-Κερ του Ρόξμπουργκ** (*Anne Innes-Ker of Roxburghe*, Άννα Αιμιλία Σπένσερ-Τσώρτσιλ *Anne Emily Spencer-Churchill*, 14 Νοεμβρίου 1854 - 20 Ιουνίου 1923) ήταν Βρετανίδα ευγενής.

## Βιογραφία
Γεννήθηκε στις 14 Νοεμβρίου 1854 στο Λονδίνο, και ήταν κόρη του Ιωάννη Σπένσερ-Τσώρτσιλ, 7ο Δούκα του Μάρλμπορο και της Λαίδης Φράνσις Βέιν.

Στις 11 Ιουνίου 1974 παντρεύτηκε τον Ιάκωβο Ίννες-Κερ, 7ο Δούκα του Ρόξμπρα. Μαζί απέκτησαν επτά παιδιά:
*την Λαίδη *Μαργαρίτα* Φραγκίσκη Σουζάνα (1875–1930), παντρεύτηκε τον Ιάκωβο Αλέξανδρο Ορ Γιούιν. Απέκτησαν 1 παιδί.
*τον Λόρδο *Ερρίκο* Ιωάννη (1876–1932), παντρεύτηκε την Μαίρη Γκόλετ. Απέκτησαν 1 παιδί.
*την Λαίδη *Βικτώρια* Αλεξανδρινή (1877–1970), παντρεύτηκε τον Ερρίκο Χάιντ Βίλιερς. Απέκτησαν 6 παιδιά.
*την Λαίδη Ισαβέλλα (1879–1905), παντρεύτηκε τον Γκάι Γκρέβιλ Γουίλσον. Δεν απέκτησαν παιδιά.
*τον Λόρδο *Άλασταιρ* Ροβέρτο (1880–1936), παντρεύτηκε την Άννα Μπρις. Απέκτησαν 3 παιδιά.
*την Λαίδη *Εβελίνα* Άννα (1882–1958), παντρεύτηκε τον Γουλιέλμο Φέλοους Κόλλινς. Απέκτησαν 2 παιδιά.
*τον Λόρδο *Ροβέρτο* Εδουάρδο (1885-1958), παντρεύτηκε (1) την Καρλότα Ιωσηφίνα Κούνεϊ. Δεν απέκτησαν παιδιά και (2) την Ελεονόρα Μαρία Γούντχεντ. Δεν απέκτησαν παιδιά.

Το 1883, διορίστηκε Κυρία επί των Ενδυμάτων στη Βασίλισσα Βικτώρια από τον πρωθυπουργό των Φιλελευθέρων Γουλιέλμο Γκλάντστοουν, και υπηρέτησε υπό αυτήν την ιδιότητα μέχρι το 1885. Το 1906 βάφτισε το μεγαλύτερο πλοίο τότε στον κόσμο, το RMS Μαυριτανία.

Κατά τη διάρκεια του Α΄ Παγκοσμίου Πολέμου, υπηρέτησε ως Πρόεδρος του Κλάδου Ανατολικών Λόδιαν της Βρετανικής Εταιρείας Ερυθρού Σταυρού. Διορίστηκε Αξιωματικός του Τάγματος της Βρετανικής Αυτοκρατορίας το 1919.

Πέθανε μετά από μια μακρά ασθένεια στις 20 Ιουνίου 1923 στο Λονδίνο σε ηλικία 68 ετών.

## Παραπομπές


## Πηγές

* 
* 
* 
* 

Κατηγορία:Βρετανοί ευγενείς
Κατηγορία:Κυρίες της Κρεβατοκάμαρας
Κατηγορία:Κυρίες επί των ενδυμάτων
Κατηγορία:Βρετανίδες δούκισσες
Κατηγορία:Αξιωματικοί του Τάγματος της Βρετανικής Αυτοκρατορίας
Αγγλοφριζικές γλώσσες

Οι **Αγγλοφριζικές γλώσσες** είναι μία υποομάδα των Γερμανικών και Ινγκβαεονικών γλωσσών, στην οποία περιλαμβάνονται οι Αγγλικές και Φριζικές γλώσσες. Αυτή η κατηγοριοποίηση προέρχεται από την ύπαρξη διαφόρων φωνητικών αλλαγών που οφείλονται στον Ινγκβαεονικό ρινικό σπειροειδή νόμο. 

## Κατάταξη
Το οικογενειακό δέντρο των Αγγλοφριζικών γλωσσών φαίνεται κάπως έτσι:

### Αγγλοφριζικές γλώσσες

* Αγγλικές γλώσσες
** Αγγλικά
** Σκωτς
** Γιόλα (εξαφανισμένη γλώσσα)
** Φινγκάλιαν (εξαφανισμένη γλώσσα)
* Φριζικές γλώσσες
**Δυτικά φριζικά
** Φριζικά του Σάτερλαντ
** Βόρεια Φριζικά

## Παραπομπές
Υπουργείο Εργασίας και Κοινωνικών Ασφαλίσεων (Ελλάδα)

Το **Υπουργείο Εργασίας και Κοινωνικών Ασφαλίσεων** της Ελλάδας **(1995 - 2004)**, ιδρύθηκε στις 14 Σεπτεμβρίου 1995 από την κυβέρνηση του Ανδρέα Παπανδρέου. 
Το Υπουργείο δημιουργήθηκε μετά την μεταφορά  όλων των αρμοδιοτήτων και του προσωπικού της «Γενικής Γραμματείας Κοινωνικών Ασφαλίσεων» (που μέχρι τότε υπαγόταν στο Υπουργείο Υγείας, Πρόνοιας και Κοινωνικών Ασφαλίσεων) στο Υπουργείο Εργασίας. 
Στις 10 Μαρτίου 2004 το Υπουργείο μετονομάστηκε - από την κυβέρνηση του Κώστα Καραμανλή, σε Υπουργείο Απασχόλησης και Κοινωνικής Προστασίας.

## Υπουργοί - Υφυπουργοί

## Παραπομπές
Γενική χειρουργική

[εναλλ.=Χειρουργική επέμβαση.|μικρογραφία|[Χειρουργική επέμβαση.]]
Η **γενική χειρουργική** αποτελεί μια υποειδικότητα του ενός από τους τέσσερις κλάδους της Ιατρικής δηλαδή της Χειρουργικής. Η υποειδικότητα αυτή ασχολείται κυρίως με τις χειρουργικές επεμβάσεις όσον αφορά όλο το ανθρώπινο σώμα. Υπάρχουν όμως και εξερέσεις όπως οι χειρουργικές επεμβάσεις στον εγκέφαλο, στην καρδιά , στα αγγεία γενικότερα και σε λεπτομερή σημεία που απαιτούν την βοήθεια ενός "ειδικού" χειρούργου ο οποίος έχει ειδικευτεί σε αυτά τα όργανα. Για παράδειγμα ο καρδιοχειρουργός χειρουργεί την καρδιά και τα αγγεία (αρτηρίες, φλέβες) τα οποία ξεκινούν από την καρδιά.

Για να ασκήσει κάποιος το επάγγελμα της Γενικής Χειρουργικής απαιτούνται έξι χρόνια μελέτης στο Ιατρικό Πανεπιστήμιο έπειτα προαιρετικά ένα χρόνο αγροτικό το οποίο πραγματοποείται σε αγροτικά ή ημιαστικά κέντρα και τέλος άλλα έξι χρόνια ειδίκευσης στο επάγγελμα (5 χρόνια Γενική Χειρουργική και ένας χρόνος για τις υποειδικότητες της Γενικής Χειρουργικής).

## Παραπομπές


Κατηγορία:Χειρουργικές ειδικότητες
Έστερ Μαρία Έλφινστον του Κιθ

Η **Έστερ Μαρία Έλφινστον του Κιθ** (*Hester Maria Elphinstone of Keith*, γεννημένη ως Έστερ Μαρία Θρέϊλ *Hester Maria Thrale*, 17 Σεπτεμβρίου 1764 - 31 Μαρτίου 1857) ήταν Βρετανίδα ευγενής.

Γεννήθηκε στις 17 Σεπτεμβρίου 1764 στο Σάουθγουορκ, και ήταν κόρη του Ερρίκου Θρέϊλ και της Έστερ Λίντς Σάλουσμπερι. Ονομάσθηκε *Έστερ* από την Βασίλισσα Εσθήρ.

Στις 10 Ιανουαρίου 1808 παντρεύτηκε τον Γεώργιο Έλφινστον, 1ο Υποκόμη Κιθ. Μαζί απέκτησαν ένα παιδί:
*την Λαίδη *Γεωργιάνα* Αυγούστα Ερριέτα (1809-1892), παντρεύτηκε (1) τον Αύγουστο Τσάϊλντ-Βίλιερς. Δεν απέκτησαν παιδιά και (2) τον Γουλιέλμο Γκόντολφιν Όσμπορν. Δεν απέκτησαν παιδιά.

Μετά την τελική ήττα του Ναπολέοντα το 1815, ο Λόρδος Κιθ αποσύρθηκε από το Βασιλικό Ναυτικό και ζούσε με την οικογένεια του στο μεγάλο του κτήμα, όπου είχε κατασκευαστεί ένα υπέροχο κάστρο που τώρα είναι το Σκωτσέζικο Αστυνομικό Κολλέγιο.

Πέθανε στις 31 Μαρτίου 1857 στο Λονδίνο σε ηλικία 92 ετών. 

## Παραπομπές


*Hester Maria Thrale at Thrale.com 
*Letter from Hester Maria to Dr Samuel Johnson, July 1783 (Harvard University Library)

Κατηγορία:Βρετανοί ευγενείς
Procol Harum

Οι **Procol Harum** είναι βρετανικό ροκ συγκρότημα.  Αν και είναι γνωστoί για τις μπαρόκ και κλασικές τους επιρροές, οι Procol Harum περιγράφονται ως ψυχεδελικό ροκ και proto-progressive συγκρότημα. Τα αρχικά μέλη του συγκροτήματος αποτελούσαν οι: Κιθ Ριντ (φωνή), Γκάρι Μπρούκερ  (φωνητικά και πιάνο), Μάθιου Φίσερ ( Hammond organ M-102), Ρέι Ρόγιερ  (κιθάρα), Ντέιβιντ Νάιτς (μπάσο) και Μπόμπι Χάρρισον  (ντραμς).

Η μεγαλύτερη επιτυχία τους και το τραγούδι που τους καθιέρωσε ήταν το  **«A Whiter Shade of Pale»**  ένα από τα λίγα single που έχει πουλήσει πάνω από 10 εκατομμύρια αντίτυπα.
Το τραγούδι γράφτηκε το 1967  σε μουσική Γκάρι Μπρούκερ και Μάθιου Φίσερ και στίχους Κιθ Ριντ. 

Ο Kιθ Ριντ πρωτοέγραψε τους στίχους στις αρχές του 1967 και τους έδωσε στον μουσικό εκδότη του Λονδίνου David Platz ο οποίος εντυπωσιασμένος ζήτησε και μουσική για το τραγούδι. Το μελοποίησε ο Γκάρι Μπρούκερ και στις 7 Μαρτίου 1967 έγιναν οι πρώτες ηχογραφήσεις. Η τελική ηχογράφηση έλαβε χώρα στα στούντιο της Olympic τον Απρίλιο του 1967. 

## Παραπομπές

## Πηγές
* 

## Εξωτερικοί σύνδεσμοι

* Beyond the Pale

Κατηγορία:Progressive rock συγκροτήματα
Κατηγορία:Βρετανικά μουσικά συγκροτήματα
Κατηγορία:Rock συγκροτήματα
Σάρα Βίλιερς του Τζέρσεϊ

Η **Σάρα Βίλιερς του Τζέρσεϊ** (*Sarah Villiers of Jersey*, γεννημένη ως Σάρα Σοφία Φέιν *Sarah Sophia Fane*, 4 Μαρτίου 1785 - 26 Ιανουαρίου 1867) ήταν Βρετανίδα ευγενής και τραπεζίτης.

Γεννήθηκε στις 4 Μαρτίου 1785, και ήταν κόρη του Ιωάννη Φέιν, 10ου Κόμη του Γουέστμορλαντ και της Λαίδης Σάρας Άννας Τσιλντ.

Στις 23 Μαΐου 1804 παντρεύτηκε τον Γεώργιο Βίλιερς, 5ο Κόμη του Τζέρσεϊ στη Μπέρκλεϊ Σκουέρ. Μαζί απέκτησαν επτά παιδιά:
*τον Λόρδο *Γεώργιο* Αύγουστο Φρειδερίκο (1808–1859), παντρεύτηκε την Ιουλία Πιλ. Απέκτησαν 3 παιδιά.
*τον Λόρδο *Αύγουστο* Ιωάννη (1810–1847), παντρεύτηκε την Γεωργιάνα Έλφινστον. Δεν απέκτησαν παιδιά.
*τον Λόρδο *Φρειδερίκο* Γουλιέλμο (1815–1871), παντρεύτηκε την Ελισάβετ Μαρία βαν Ρέιντε. Δεν απέκτησαν παιδιά.
*τον Λόρδο *Φραγκίσκο* Ιωάννη (1819–1862), δεν παντρεύτηκε ποτέ.
*την Λαίδη *Σάρα* Φρειδερίκη Καρολίνα (1822–1853), παντρεύτηκε τον Νικόλαο Παύλο του Εστεράζυ. Απέκτησαν 6 παιδιά.
*την Λαίδη *Κλημεντίνη* Αυγούστα (1824–1858), δεν παντρεύτηκε ποτέ.
*την Λαίδη *Αδέλα* Κορισάνδη Μαρία (1828–1860), παντρεύτηκε τον Κάρολο Παρκ Ίμπετσον. Απέκτησαν 1 παιδί.

Πέθανε στις 26 Ιανουαρίου 1867 στο Νο. 38 τις Μπέρκλεϊ Σκουέρ σε ηλικία 81 ετών. 

## Παραπομπές


* Lady Sarah Jersey  [sic] at The Dukes of Buckingham and Chandos
* The Lady Patronesses of Almack's at Georgian, Regency & Victorian Research by Kristine Hughes.

Κατηγορία:Βρετανοί ευγενείς
Κατηγορία:Αγγλίδες κόμισσες
Πένυ Αγοραστού

Η **Πένυ Αγοραστού** (Αθήνα, 18 Ιουλίου 1989) είναι Ελληνίδα ηθοποιός.

## Βιογραφία
Η Πένυ Αγοραστού γεννήθηκε στις 18 Ιουλίου του 1989 στην Αθήνα, με καταγωγή από την Καλλονή της Λέσβου και είναι ηθοποιός. Είναι Απόφοιτος της Ανώτατης δραματικής σχολής «Μοντέρνοι Καιροί» (2007-2010), και έχει παρακολουθήσει σεμινάρια υποκριτικής με τη μέθοδο Στανισλάφσκι από την Έλενα Φιλίποβα. Επίσης, παρακολούθησε σεμινάρια δημοσιογραφίας-τηλεπαρουσίασης και αρχισυνταξίας του ομίλου Monitor-Group της Ζήνας Κουτσελίνη. Στην τηλεόραση την είδαμε για πρώτη φορά το 2009, όταν έκανε καλλιτεχνικό ρεπορτάζ στον τηλεοπτικό σταθμό Alter. Το 2013 έκανε guest εμφάνιση στην πρωινή εκπομπή του MEGA "Το Πρωινό Μου" με τη Φαίη Σκορδά και τον Γιώργο Λιάγκα. Το ντεμπούτο της ως ηθοποιός το έκανε το 2014, στην σειρά του Alpha "Το σόι σου " σε σκηνοθεσία Νίκου Ζαπατίνα. Το 2015, συμμετείχε στην τηλεοπτική σειρά του Γιώργου Καπουτζίδη "Εθνική Ελλάδος", στον ρόλο της δημοσιογράφου και έπαιξε στα επεισόδια «Φωτιά» και «Τα Σκυλιά» της σειράς θρίλερ του Alpha "10η Εντολή", σε σκηνοθεσία Πάνου Κοκκινόπουλου, καθώς και στον "Αστέρας Ραχούλας". Από το 2017 μέχρι το 2022 συμμετείχε στην καθημερινή σειρά "Έλα στη θέση μου" υποδυόμενη τον ρόλο της Λατάνιας. Τη σεζόν 2022, συμμετείχε στη σειρά "Τα Νεοκλασικά", στο επεισόδιο "Οι Κληρονόμοι",του *[[Alpha TV|Alpha]], όπως και στη σειρά* "Μαύρο Ρόδο" του Mega (2022-2023). Τη σεζόν 2024-25, συμμετέχει στη σειρά Αρχελάου 5 της ΕΡΤ. Το 2025, συμμετείχε στη σειρά Μαμά στα κρυφά της ΕΡΤ

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Καλή Δάβρη

Η **Καλή Δάβρη** (Χαλκίδα ,9 Ιουλίου 1979) είναι Ελληνίδα ηθοποιός.

## Βιογραφία
Γεννήθηκε στην Χαλκίδα ,στις 9 Ιουλίου 1979 αλλά ζεί στην Αθήνα.Είναι πτυχιούχος της δραματικής σχολής "ΡΑΜΠΑ"  όπου φοίτησε απο το 1998 μέχρι το 2001.

Στην τηλεόραση έχει εμφανιστεί στις σειρές:,Οι Συμμαθητές ,Έλα στη θέση μου ,Κι όμως έίμαι ακόμα έδώ, Ο παράδεισος των κυριών.

## Παραπομπές

## Εξωτερικοί σύνδεσμοι
*

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατάλογος πρωθυπουργών του Λιβάνου

Ακολουθεί κατάλογος με τους **[[Πρωθυπουργός του Λιβάνου|πρωθυπουργούς]] του [[Λίβανος|Λιβάνου]]** (επίσημος τίτλος **Πρόεδρος του Συμβουλίου Υπουργών**) από τη δημιουργία της θέσης το 1926 ως σήμερα.

## Εθνική Συμφωνία
Παρότι δεν καθορίζεται με σαφήνεια στο σύνταγμα, ένα άγραφο μνημόνιο, γνωστό ως Εθνική Συμφωνία, συμφωνήθηκε το 1943 και είχε ως αποτέλεσμα ο πρωθυπουργός να είναι Σουνίτης Μουσουλμάνος σε κάθε εκλογικό κύκλο από εκείνη την περίοδο. Παρ' όλ' αυτά, πολλοί πρωθυπουργοί ήταν Χριστιανοί.

## Κατάλογος

## Δείτε επίσης
* Κατάλογος προέδρων του Λιβάνου

## Παραπομπές
Βουλευτικές εκλογές στο Κοσσυφοπέδιο (2019)

**Βουλευτικές εκλογές** πραγματοποιήθηκαν στο Κοσσυφοπέδιο στις 6 Οκτωβρίου 2019. Τα κύρια κόμματα της αντιπολίτευσης έλαβαν τις περισσότερες ψήφους, με επικεφαλής το  Vetëvendosje και τη Δημοκρατική Ένωση του Κοσσυφοπεδίου (LDK). Ο αρχηγός του Vetëvendosje Άλμπιν Κούρτι έγινε πρωθυπουργός, σχηματίζοντας κυβερνητικό συνασπισμό με το LDK βασίζοντας την πλατφόρμα του στην καταπολέμηση της διαφθοράς. Είναι ο δεύτερος πρωθυπουργός που δεν ήταν μαχητής του Απελευθερωτικού Στρατού του Κοσσυφοπεδίου κατά τη διάρκεια της δεκαετίας του 1990. 

## Ιστορικό
Στις 19 Ιουλίου 2019 ο πρωθυπουργός Ράμους Χαραντινάι παραιτήθηκε αφού κλήθηκε για ανάκριση από την Εισαγγελία στη Χάγη της Ολλανδίας .  Το σύνταγμα απαιτεί από τον Πρόεδρο να ορίσει έναν νέο υποψήφιο για να σχηματίσει κυβέρνηση ή να διεξαγάγει νέες εκλογές μεταξύ 30 και 45 ημερών έπειτα από διαβουλεύσεις με πολιτικά κόμματα ή συνασπισμούς που κατέχουν την πλειοψηφία στη Συνέλευση, 

Στις 2 Αυγούστου 2019 ο πρόεδρος Χασίμ Θάτσι ζήτησε από τον Συνασπισμό PANA να προτείνει έναν νέο υποψήφιο για να σχηματίσει κυβέρνηση συνασπισμού. Ωστόσο, τα άλλα πολιτικά κόμματα αντιτάχθηκαν στην κίνηση.  

Στις 5 Αυγούστου 2019 η Συνέλευση του Κοσσυφοπεδίου συμφώνησε να πραγματοποιήσει έκτακτη συνεδρίαση στις 22 Αυγούστου, σχεδιάζοντας την αυτοδιάλυσή της, έτσι ώστε να μπορέσουν να προγραμματιστούν οι εκλογές.  Στη συνέχεια, στις 22 Αυγούστου 2019, οι βουλευτές αποφάσισαν τη διάλυση του κοινοβουλίου, με 89 από τους 120 ψήφους υπέρ, απαιτώντας τη διεξαγωγή εκλογών εντός 30-45 ημερών.  

## Εκλογικό σύστημα
Τα 120 μέλη της Συνέλευσης εκλέγονται με αναλογική εκπροσώπηση ανοικτής λίστας, με 20 έδρες να προορίζονται για τις εθνικές μειονότητες.  Το κατώτατο εκλογικό όριο για τα κόμματα που δεν ανήκουν στη μειοψηφία προκειμένου να εισέλθουν στη βουλή είναι το 5%. 

## Αποτελέσματα
Τα αρχικά αποτελέσματα έδειξαν ότι η φιλοκυβερνητική συμμαχία NISMA - AKR - PD έχασε μόνο μερικές εκατοντάδες ψήφους, χωρίς να εκπληρώσει το εκλογικό όριο του 5% και έχασε και τις 10 έδρες. Ωστόσο, η επιτροπή καταγγελιών και προσφυγών κατά των εκλογών του Κοσσυφοπεδίου διέταξε στη συνέχεια να αφαιρεθούν γύρω στα 3.782 ψηφοδέλτια που προέρχονταν από τη Σερβία, καθώς είχαν διανεμηθεί από Σέρβους αξιωματούχους και όχι ταχυδρομικά.  Οι ψήφοι που αφαιρέθηκαν επέτρεψαν στη συμμαχία τη NISMA να ξεπεράσει το όριο και να κερδίσει έξι έδρες, μια μείωση των τεσσάρων από τις προηγούμενες εκλογές. Το Vetëvendosje και το Ανεξάρτητο Φιλελεύθερο Κόμμα (το οποίο έχασε την κοινοβουλευτική του εκπροσώπηση) ήταν τα μόνα άλλα κόμματα που είδαν μείωση στα σύνολα των εδρών τους. Η Δημοκρατική Ένωση του Κοσσυφοπεδίου, το Δημοκρατικό Κόμμα του Κοσσυφοπεδίου, η συμμαχία AAK - PSD και η Σερβική Λίστα κέρδισαν όλα έδρες. Η προσέλευση των ψηφοφόρων ήταν γύρω στο 45%. 

## Επακόλουθα
Μετά τις εκλογές, ο αρχηγός του Vetëvendosje Άλμπιν Κούρτι σχημάτισε μια κυβέρνηση συνασπισμού με το LDK, η οποία  κατέρρευσε στις 25 Μαρτίου 2020 έπειτα από πρόταση μομφής .  

## Παραπομπές


Κατηγορία:Εκλογές στο Κοσσυφοπέδιο
Κοσσυφοπεδιο
Ανάκτορο Κρίστιανσμποργκ

Το **Ανάκτορο Κρίστιανσμποργκ** (δανικά: Christiansborg Slot) είναι ένα ανάκτορο και κυβερνητικό κτήριο στη νησίδα Σλότσχολμεν στη Κοπεγχάγη της Δανίας. Είναι η έδρα του Δανικού Κοινοβουλίου (Folketinget), το Γραφείο του Δανού Πρωθυπουργού και το Ανώτατο Δικαστήριο της Δανίας. Επίσης μερικά τμήματα του ανακτόρου χρησιμοποιούνται από τον Δανό μονάρχη, όπως τα Βασιλικά Δωμάτια Υποδοχής, το Ανακτορικό Παρεκκλήσιο και οι Βασιλικοί Σταύλοι.

Το ανάκτορο είναι έτσι η έδρα για τρεις ανώτερες εξουσίες: την εκτελεστική, τη νομοθετική και τη δικαστική εξουσία. Είναι το μόνο κτήριο στον κόσμο που στεγάζει και τις τρεις εξουσίες της διακυβέρνησης. Έτσι το όνομα Κρίστιανσμποργκ χρησιμοποιείται συχνά ως μετωνυμία για το Δανικό πολιτικό σύστημα και στην καθημερινότητα αναφέρεται ως Rigsborgen (= το κάστρο του βασιλείου) ή πιο απλά Borgen (= το κάστρο).

Το τωρινό κτήριο, το τρίτο με το όνομα αυτό, είναι το τελευταίο από μία μακρά σειρά από διαδοχική κάστρα και ανάκτορα, κατασκευασμένα στην ίδια θέση, από την έγερση του πρώτου κάστρου το 1167. Από τις αρχές του 15ου αιώνα. τα διάφορα κτήρια λειτούργησαν σαν βάση της κεντρικής διοίκησης· ως το 1794 ήταν η κύρια κατοικία των Δανών βασιλέων και μετά το 1849 ως η έδρα του κοινοβουλίου. 

Το ανάκτορο σήμερα φέρει τη μαρτυρία τριών εποχών της Δανικής αρχιτεκτονικής, ως αποτέλεσμα δύο σοβαρών πυρκαγιών. Η πρώτη φωτιά συνέβη το 1794 και η δεύτερη το 1884. Το κύριο μέρος του τωρινού ανακτόρου, που τελείωσε το 1928, είναι σε ιστορικό νεομπαρόκ ρυθμό. Το παρεκκλήσιο χρονολογείται από το 1826 και είναι σε νεοκλασικό ρυθμό. Οι εκθεσιακοί χώροι κτίστηκαν το διάστημα 1738-46 σε ρυθμό μπαρόκ.

Το ανάκτορο Κρίστιανσμποργκ ανήκει στη Δανική Κυβέρνηση και το χειρίζεται η Υπηρεσία Ανακτόρων και Ιδιοκτησιών. Μερικά τμήματα του ανακτόρου είναι ανοικτά στο κοινό.

## Ιστορία
## Το ανάκτορο σήμερα
## Πηγές
* Elling, Christian (1944). Christiansborg-Interiører. Studier over Residensslottets Historie i det 18. Aarhundrede (in Danish). Copenhagen.
* Hvidt, Kristian; Ellehøj, Svend; Norn, Otto (1975). Christiansborg Slot (in Danish). Udgivet af Folketingets Præsidium. Copenhagen: Nyt Nordisk Forlag Arnold Busck. ISBN 87-1701955-9.
* Larsen, Thomas; Steensbeck, Bjarne; Ørsted, Bjarke. Borgen - Christiansborg 100 år (in Danish). Copenhagen: Gyldendal. ISBN 978-87-02-05968-7.

Κατηγορία:Κοπεγχάγη
Κατηγορία:Κτίρια και κατασκευές στη Δανία
Κατηγορία:Ανάκτορα στη Δανία
Ισμαήλ Ουλντ Μπέντε Ουλντ Σεΐχ Σιντίγια

Ο **Ισμαήλ Ουλντ Μπέντε Ουλντ Σεΐχ Σιντίγια** (Ismail Ould Bedde Ould Cheikh Sidiya, γεννήθηκε στην Μπουτιλιμίτ στις 17 Μαρτίου 1961) είναι πολιτικός της Μαυριτανίας . Διατέλεσε πρωθυπουργός από το 2019 ως το 2020. Ανέλαβε καθήκοντα στις 5 Αυγούστου 2019 και αντικατέστησε τον Μοχάμετ Σαλέμ Ουλντ Μπεσίρ.

Διατέλεσε υπουργός Στέγασης, Πολεοδομικού Σχεδιασμού και Περιφερειακής Ανάπτυξης από το 2009 ως το 2014. Ήταν ένα από τα ιδρυτικά μέλη του κόμματος  Ένωση για τη Δημοκρατία.

Παρέμεινε πρωθυπουργός ως τις 6 Αυγούστου 2020, οπότε αντικαταστάθηκε από τον Μοχάμεντ Ουλντ Μπιλάλ.

## Παραπομπές


Σιντιγια
Queen of the Highway

Το "**Queen of the Highway**" είναι τραγούδι του αμερικανικού ροκ συγκροτήματος The Doors, το οποίο κυκλοφόρησε τον Νοέμβριο του 1970 στον πέμπτο δίσκο *[[Morrison Hotel]]*. 

## Ηχογράφηση
Το κομμάτι αρχικά γράφτηκε από τον Τζιμ Μόρισον. Ηχογραφήθηκε για το τέταρτο άλμπουμ της μπάντας, *[[The Soft Parade]]*, με μια πιο τζαζ εκτέλεση. Η συγκεκριμένη εκτέλεση αργότερα προστέθηκε στην CD έκδοση του *Morrison Hotel*. 

Το κομμάτι έχει συμπεριληφθεί επίσης στη συλλογή *[[The Best Of The Doors]]* (αν και μόνο στην έκδοση του διπλού δίσκου), επίσης στο *Legacy: The Absolute Best* και *The Very Best of the Doors* το 2007.

## Συντελεστές
Το ***Queen of the Highway*** ηχογραφήθηκε από τους εξής μουσικούς:

**Οι Doors**
* **[[Τζιμ Μόρισον]]***φωνητικά*
* **[[Ρόμπι Κρίγκερ]]***κιθάρα*
* **[[Ρέι Μάνζαρεκ]]***πλήκτρα*
* **[[Τζον Ντένσμορ]]***τύμπανα*

***Γκεστ συμμετοχές***
* **Ρέι Νεαπόλιταν***μπάσο*

## Παραπομπές

Κατηγορία:Τραγούδια των The Doors
Κατηγορία:Τραγούδια του 1970
Βόρεια Φριζική γλώσσα

Η **Βόρεια Φριζική γλώσσα** (βόρεια φριζικά: *nordfriisk*) είναι μία μειονοτική γλώσσα στη Γερμανία που μιλιέται από 10.000 ομιλητές στη Βόρεια Φρισία. Η Βόρεια Φριζική γλώσσα είναι μέλος των Φριζικών γλωσσών. Η γλώσσα αποτελείται από 10 διαλέκτους, οι οποίες χωρίζονται σε 2 υποκατηγορίες: τη νησιωτική ομάδα και την ηπειρωτική ομάδα.

## Παραπομπές


## Εξωτερικοί σύνδεσμοι
* 

Κατηγορία:Φριζικές γλώσσες
Αικατερίνη του Τουάρ

Η **Αικατερίνη του Τουάρ** (, 1201 - 1237/40) από τον Οίκο του Τουάρ ήταν κόρη του υποκόμη του Τουάρ και με τον γάμο της έγινε βαρόνη του Βιτρέ.

## Βιογραφία
Ήταν δεύτερη κόρη της Κωνσταντίας, δούκισσας της Βρετάνης και του τρίτου συζύγου της Γκυ του Τουάρ. Η μητέρα της πέθανε αμέσως μετά την γέννα· η Αικατερίνη είχε και μια δίδυμη αδελφή τη Μαργαρίτα και ο θάνατος της μητέρας της πιθανότατα συνέβη από επιπλοκές.
 Ο πατέρας της νυμφεύτηκε, μετά τον θάνατο της Κωνσταντίας, την Ευσταθία του Τσεμίλ, με την οποία απέκτησε δυο γιους, τον Πέτερ και τον Τόμας. Τα μεγαλύτερα ετεροθαλή αδέλφια της -από τον πρώτο γάμο της μητέρας της με τον Γοδεφρείδο Β΄ δούκα της Βρετάνης- ήταν η Ελεονώρα, η Ματίλδη και ο Αρθούρος Α΄ δούκας της Βρετάνης. Μεγαλύτερη αμφιθαλής αδελφή της ήταν η Αλίκη και μικρότερη δίδυμη αδελφή της ήταν η Μαργαρίτα.

## Οικογένεια
Η Αικατερίνη παντρεύτηκε (1212) τον Ανδρέα Γ΄ βαρόνο του Βιτρέ (γιο του Άντριου Β΄ συμμάχου της μητέρας της) και μαζί του απέκτησε:
* Φιλίππη του Βιτρέ.
* Ευσταθία.
* Αλίκη.

## Παραπομπές


## Πηγές
* Chaillou, Lea (2017). On Constance of Brittany's Family. Published in Foundations volume 9, 2017, Foundation for Medieval Genealogy
* Francois Manet, Histoire de la Petite-Bretagne, ou Bretagne Armorique, depuis ses premiers habitans connus, Τόμος Β΄
* Pierre-Hyacinthe Morice, Histoire ecclesiastique et civile de Bretagne, Τόμος Α΄
* Pierre Daru, Histoire de Bretagne, Τόμος Α΄

Κατηγορία:Βαρόνοι του Βιτρέ
Σωτήριος Αξιοτιάδης

Ο **Σωτήριος Αξιοτιάδης** (*[[λατινικό αλφάβητο]] : Sotirios Axiotiades*), γεννημένος στην Βηρυτό το 1961, είναι παλαίμαχος Λιβανέζος αθλητής των χιονοδρομιών-σκιέρ.

Εκπροσώπησε τον Λίβανο στους Χειμερινούς Ολυμπιακούς Αγώνες του 1984 στο Σεράγεβο της τότε Γιουγκοσλαβίας όπου είχε αγωνιστεί στο σλάλομ και το γιγάντιο σλάλομ.

## Παραπομπές


Κατηγορία:Λιβανέζοι αθλητές των χιονοδρομιών